Môj život, môj boj

Patrícia Karabiňošová

Autor

Vydavateľ

Licencia

Vydanie

GKBN

Patrícia Karabiňošová

Greenie knižnica

CC-BY-NC-ND

Prvé (2014)

010011

O knihe a obsah

Túto knihu napísal život sám. Námety ponúkol život a srdce, ktoré prežili zatiaľ mladý dievčenský život. Prvé lásky i sklamania, pocity blízkosti i strát najbližších. Postupne, v každom verši sa otvára život ako kvitnúci kvet, ktorý má od zimy života ďaleko. Možno máte rovnaké alebo podobné zážitky ako autorka a kým sa niekto rozhodne utopiť svoje pocity v alkohole, Patrícia Karabiňošová ich ukryla do rýmov. Posolstvom básní je okrem iného aj myšlienka o šťastí: Žiješ pre seba a nie pre iných, a preto ži tak, aby sa šťastie zameralo na teba a nemalo dôvod odísť preč.

Obsah

Môj život, môj boj 1

O knihe a obsah 2

Láska 3

Ruža 4

Anjel 5

Deň žien 6

Pravá láska 7

Počasie a srdce 8

Život 9

Malý anjel 10

Život a láska 11

Srdce 12

Sklamanie 13

Skúšky života 14

Ty 15

Spoločný osud 16

Všetko naj 17

Posledné zbohom 18

Gusto a Lenka 19

Tadeáš 20

Samko 21

Šimon 22

Ocko 23

Mamka 24

Chcel som... 25

Spomienkový deň 26

Vianoce 27

Nový rok 28

Valentín 29

Prepáč 30

Kamarátstvo 31

Ty vieš, kto si… 32

Len raz 33

Len teba 34

Prečo? 35

Mojej opore, pretože si to zaslúži 36

Si... 37

Nezabudni, nezabudnem 38

Koniec 39

Chcem 40

Slovo, cit, láska... 41

Bez teba 42

Skutočný vzťah znamená: 43

Chýbaš mi... 44

Sila 45

Rozhodnutie 46

Nezáviď 47

Nečakaj... 48

Oslávenkyni 49

Láska

Láska je cit,

ktorý treba oživiť.

Každí kto ju spozná,

zisti, že nie je taká hrozná.

Niekto sa jej možno bál,

ale potom sa zamiloval.

Prežil niečo krásne,

a už to nikdy v ňom nezhasne.

Zažil ju aspoň raz a aj to na krátky čas,

no bohužiaľ ju nenašiel zas.

Ruža

Kvitne malá ružička,

hovorí jej mamička:

„Moja milá, maličká,

za chvíľu vyrastieš do kríčka.“

„Ale kdeže mamička,

ja budem navždy vaša Ružička.“

Mamičke sa slzy lejú líčkom,

keď Ružička zaspáva sníčkom.

„Onedlho ostaneš sama,

zoberie si ma anjelská mama.“

Keď Ružička ráno vstala,

tak sa hrozne rozplakala.

„Pri mojej mamke anjel stál

a teraz mi ju navždy vzal.“

Anjel

Behá, skáče, lieta,

dáva pozor na dieťa.

Naháňa nás celý deň,

dáva pozor na náš sen.

S ním zaspávame,

s ním sa hráme,

s ním sa bojíme,

s ním sa tešíme.

Bez neho sa nedá žiť,

on musí stále s nami byť.

Deň žien

Lásky plný je celý svet,

každá žena dostane kvet.

Kala, ľalia či ruža,

každá pobozká svojho muža.

Ženy oslávia svoj deň,

splnil sa im krásny sen.

Myslel na mňa ráno,

spustila som mu lano.

Myslel na mňa na obed,

pribehol ku mne hneď.

Myslel na mňa dneska,

kúpil mi ruže z Tesca.

Je to nemožné viem,

no aj tak ho milujem.

Pravá láska

Dve srdcia sa stretli

a úplne zmäkli.

Nevedeli kto za to môže,

ale ani kto im pomôže.

Ich city silneli,

celé dni prebdeli.

Keď už nechceli takto žiť,

snažili sa rozdeliť.

No stále ich niečo spájalo

a nebolo to primálo aby ich to vracalo.

Keď im pokusy došli

a žiadne východisko nenašli

vrátili sa k seba už navždy.

Počasie a srdce

Keď slnko hrialo,

moje srdce sa smialo.

Moje srdce plakalo

keď vonku pršalo.

Keď vonku fúkal vietor,

niekto srdce mi doplietol.

Moje oči plakali,

keď vonku vločky lietali.

Plakali pre milého,

chlapca pekného.

Život

Život je krásny, milý,

no niekedy bolestivý.

Vždy to zariadi tak,

aby prešiel každý mrak.

A keď slnko vykukne zas,

život je plný krás.

Niekoho stretneme,

a celú noc prebdieme.

Lásky srdce mám plné,

myšlienka za myšlienkou sa hrnie.

Sníva o mne?

Čo sa to deje vo mne?

Svet je plný otázok,

pred očami mám jeho obrázok.

Obaja sme začali znovu

a tento raz spolu.

Malý anjel

Tešil som sa na svet s vami,

no hlavne s tebou mami.

Srdiečko mi prestalo biť,

nemôžem tu s vami žiť.

Starali ste sa o mňa, viem,

ja vám za to ďakujem.

Teraz som anjel maličký,

spoznal som tu aj detičky.

Zlostil som ťa mamka veľakrát,

odpustíš mi to raz snáď?

Ocko, futbal hrať viem,

ale s tebou skúsiť to chcem.

Plače za mnou každí,

no ja tu ostanem navždy.

Život a láska

Každý sme žili svoj život,

no nemali sme pevný bod.

Keď prišla sobota,

vstúpil si mi do života.

Získal si si ma hneď

a utiekli sme preč.

Svoje srdcia sme si dali,

to posledné čo sme mali.

Srdce

Srdce moje zíva prázdnotou,

keď žije samotou.

Srdce moje a láska hovoria,

že v citoch už nepovolia.

Budú pevne stáť

a s nikým sa nebudú hrať.

Budem žiť náš sen,

pre teba len.

Len pre teba budem žiť,

len s tebou chcem byť.

Sklamanie

Ublížil si mi, dobre vieš,

pozrieť do očí sa mi nedokážeš.

Hnev môj pominul,

no náš vzťah zahynul.

Ublížil si mi znovu,

teraz máš smolu.

Druhú šancu si dostal

a hneď si sa jej vzdal.

Bojovať si prestal,

o mňa si už nestál.

Nebaví ma takto žiť,

chcem sa s tebou rozlúčiť.

Skúšky života

Život je často premenlivý,

raz šťastný, raz bolestivý.

Vždy je to niečo iné,

najskôr pekné, potom ničivé.

Naraz nám zničí sny

a my ostaneme smutní.

Potom príde šťastie

rozprávkový svet znovu rastie.

Rastie zo dňa na deň,

no zas je to iba sen.

Ty

Tvoja vôňa je ako kvet,

zaplnila mi celý môj svet.

Tvoj hlas je plný lásky,

zo života mi zmizli vrásky.

Tvoje oči za teba hovoria,

že ublížiť mi, nikomu nedovolia.

Tvoje srdce sladko spalo,

pokiaľ lásku nespoznalo.

Ty a ja chceme byť spolu,

dnes, zajtra, znovu a znovu.

Spoločný osud

Keď sme neboli spolu,

mali sme obaja smolu.

Nevinne sa to začalo,

keď vonku pršalo.

Keď sme si ruky podali,

hneď sme sa zasmiali.

Strávili sme celý večer spolu,

odprevadili sme ťa k tvojmu domu.

Keď sme tam len tak stáli,

to isté sme si priali.

Ani sme o tom nevedeli

a celú noc sme na seba mysleli.

Spolu sme chceli byť,

no nemohlo sa to splniť.

Teraz sa to splnilo,

veľmi nás to zmenilo.

Spomíname na to ako sme sa stretli

a ako sa naše cesty pretli.

Našli sme si spoločnú cestu,

ktorou smerujeme k lásky plnému miestu.

Všetko naj

Všetko najlepšie ti chcem priať,

aby si ma navždy mal rád.

Aby si so mnou navždy bol,

aby si vždy dal víťazný gól.

Aby si zdravý pri mne stál,

aby si všetko šťastie sveta mal.

Aby si lásku v srdiečku mal,

aby nebolo ničoho čoho by si sa bál.

Nech sa ti splní ten najtajnejší sen,

nech slnko svieti na cestu tebe len.

Za slovami si stoj,

nikdy neprehraj svoj boj.

Nezabúdaj na to čo cítime,

všetci ťa veľmi ľúbime.

Posledné zbohom

Pri mne si vždy stál,

o mňa si sa bál.

Keď som bola malinká,

volal si ma gazdinka.

Vždy sme boli spolu,

aj keď sme spadli dolu.

Kupoval si mi hračky,

hrali sme naháňačky.

Keď si mi čokoládu dal,

vždy si sa smial.

Potom prišiel zlom,

akoby udrel hrom.

Ostali tu po tebe slzy,

aj keď vieme, že ťa to mrzí.

Navždy v našich srdciach budeš žiť,

aj keď si sa dokázal tak dobre skryť.

Znovu by som sa chcela s tebou hrať,

späť ťa aspoň na chvíľu mať.

Chcem ti povedať len,

že nikdy nezabudnem.

Gusto a Lenka

Boli dva domy,

nastali v nich zlomy.

Ten a tá chceli spolu byť,

nemohli sa rozdeliť.

Hádky niekdy nepoznali,

vždy si ruky podávali.

Boli len oni dvaja,

no len do deviateho mája.

Narodil sa chlapec malý,

za svojho brata sme ho brali.

Potom prišiel ďalší,

o trošku krajší.

Až po dlhom čase,

urobili krok zase.

Rozhodli sa spolu žiť

a podpisom to spečatiť.

Tadeáš

Modré oči, blond vlasy,

to sú znaky jeho krásy.

Zuby malé, biele ako sneh,

svojím úsmevom zlomí aj plech.

Má veľkú chuť žiť,

ale aj sa biť.

Kvety mamke nosí,

rád trávu kosí.

Odvahy má dosti,

poláme ti kosti.

Taký je môj brat,

každého má veľmi rád.

Samko

Chodí sem a tam,

aj tak ho rada mám.

Do školy chodí,

sám sebe škodí.

A keď počuješ jeho hlas,

po tele ti prejde mráz.

Bystrosť je jeho znak,

uhryzne ťa ako rak.

Je tenký ako kosť,

tvrdohlavosti má dosť.

Šimon

Trošku hlúpy,

ale nie skúpy.

Hnedé vlasy,

je bielej rasy.

Nevonia mu škola,

nesedí mu žiadna rola.

Chalan je to celkom iný,

raz nudný a potom živý.

Ocko

Malý ale guľatý,

zato dosť bohatý.

Peniaze preňho nie sú všetko,

je z neho super dedko.

Na čele má vrásky,

ale v srdci veľa lásky.

Autá sú jeho hoby,

všetko s úsmevom robí.

Má rád všetky sveta farby,

no nedaria sa mu maľby.

Taký bol, je a bude,

jeho srdce rovná sa zlatej rude.

Mamka

Úsmev jej sadne,

smeje sa aj keď spadne.

Má rada horúcu vodu,

má troch pokračovateľov rodu.

Strašne veľa večer papá,

na ceste jej nepomôže ani mapa.

Chcel som...

Chcel som tu byť,

s mojou láskou žiť.

Chcel som rodinu mať

a všetku slávu sveta žať.

Chcel som auto krásne,

lásku, ktorá nevyhasne.

Chcel som veľký dom

a pri ňom listnatý strom.

Oľutoval som to neraz,

vrátiť čas chcem teraz.

Chcem mať nový život

a budem dobrý pilot.

Spomienkový deň

Na každom hrobe sviečka horí,

pri pomníku každí stojí.

Stoja pri nich dospelí i deti,

„Och, ako ten čas letí?!“

Spomíname spolu,

„Akú mal ten človek rolu?“

Nosil šťastie, lásku

zhodil falošnú masku?

Ukázal svoje city

a už nebol skrytý.

Teraz tu je jeho hrob a naše slzy,

„Ako veľmi nás to mrzí?“

Spomienky sú navždy v našom srdci

a pocity sa miešajú ako v hrnci.

Vianoce

Vianoce sú plné lásky a pokoja,

kedy sa tie najväčšie rany zahoja.

Na stole vonia med,

vínom zahasíme smäd.

V okne svieti stromček,

žiari celý domček.

Vianočná hviezda na strome svieti,

deň za dňom rýchlo letí.

Zvedavosťou žiaria detské očká,

každé dieťa sa dočká.

Na darčeky darčeky sa hrnú rýchlo,

všetko tak neuveriteľne stíchlo.

Nový rok

Stačil len jeden malý krok

a je tu zas nový rok.

Opakovať sa to bude zas,

ešte dlhý čas.

364 dní si len tak žijeme

a na 365. deň sa bavíme a pijeme.

Mladých je to sen,

aby sa to dialo každý deň.

Valentín

Srdcia, kvety všade kričia,

nezadaných veľmi ničia.

Čokoláda je znak lásky,

dostanú ju všetky krásky.

Srdcia všade letia,

kočkám očká svietia.

Prepáč

Prepáč, že som taká,

no život ma láka.

Prepáč, že po niečom inom túžim,

no aj tak ťa strašne ľúbim.

Prepáč, že nemám silu,

ostanem tu iba chvíľu.

Prepáč, no plním si sen,

ktorý žiť chcem len.

Kamarátstvo

Chcem si pamätať len,

ten krásny deň.

Keď sme sa spolužiačkami stali,

tak blízko sme k sebe mali.

Zažili sme spolu úsmevy i slzy,

vedeli sme čo všetko nás mrzí.

Teraz nám po líci steká slzička,

no nádej je v nás maličká.

Každá pôjde po svojej ceste,

no dúfam, že sa stretneme na jednom mieste.

Povedať ti smiem,

takú kamarátku už nenájdem.

Ty vieš, kto si…

Na hlave striebristé vlasy,

na tvári vrásky krásy.

Ako hodváb mala ruky,

v živote si prežila aj muky.

Úsmev na jej tvári,

tak neskutočne žiaril.

Lásku dala každému,

srdce mužovi jednému.

Pravda bola jej cieľ,

v rodine držala mier.

Rozlúčka trvala veľmi krátko,

teraz spí krásne, sladko.

Len raz

Keď ťa vidím cez deň,

zdá sa mi to ako sen.

Jeden pohľad mi stačil,

tvoj úsmev sa mi od začiatku páčil.

Podpora v ťažkej chvíli,

či zážitky keď sme spolu pili.

To všetko si mi dala

a bez výhrad si ma rada mala.

Teraz ti povedať niečo chcem,

ja ťa veľmi milujem.

Len teba

To, že ťa mám viac než rád,

že iba s tebou sa chcem smiať,

že do chvíľ s tebou sa chcem ponoriť,

to ti snáď nemusím hovoriť.

O mojich citoch už vieš,

„So mnou chodiť chceš?“

Odpoveď si jasnú prosím,

iba teba v srdci nosím.

Prečo?

Je také ťažké povedať čo cítiš,

keď ma za ruku chytíš?

Kamarátstvo to nie je viem,

no ani to čo ja chcem.

Kedy sa prestaneme hrať?

Môžeme sa bezstarostne smiať?

Spolu je nám tak sladko,

všetko trvá príliš krátko.

Teraz už viem, že ťa ľúbim,

a len po chvíli s tebou túžim.

Stačí jedine tvoje slovo,

aby to veľmi pekne znova bolo.

No strach ti v tom bráni,

to ma pred bolesťou neuchráni.

Ako inak ti povedať len,

že s tebou byť chcem.

Mojej opore, pretože si to zaslúži

Trapasov som si už urobila dosť,

no čo nespravím tebe pre radosť?

Oporou si mi stále,

aj keď sú problémy malé.

Či srdce alebo rozum ma trápi,

náš rozhovor to všetko kráti.

Chcem ti oporným múrom byť,

no bez chýb nedá sa žiť.

Budem snažiť sa dodať ti silu,

v každom ťažkom okamihu.

Všetko už o mne vieš,

urobím pre teba čo len chceš.

Ďakujem za čas, ktorý mi dáš,

veľmi zlaté srdiečko máš.

Si...

Si ako slnko na oblohe čo žiari,

si človek čo mi vyčarí úsmev na tvári.

Si ako štvorlístok čo šťastie nosí,

si ako anjel, keď niekto o pomoc prosí.

Si ako Amor, ktorý lásku dáva,

si človek, ktorý na rozlúčku zamáva.

Si ako mesiac, ktorý svieti v tme,

si zdroj spokojnosti keď spolu sme.

Si práve to čo na tebe rada mám,

i človek s ktorým sa nehrám.

Nezabudni, nezabudnem

Skúšali sme niečo, čo sa nedá,

za lásku človek všetko predá.

Chcem byť kamarát tvoj,

no pre mňa je to ťažký boj.

Nechcem byť na okraji tvojho sveta,

prežili sme spolu dlhé chvíľky leta.

Prosím nezabudni na to čo sa stalo,

pre mňa to cenný význam malo.

Rýchlo si sa vzdal toho,

stačí ti iba to čo bolo.

Nič už nemôžeš vrátiť späť,

tak si šťastne svojím životom leť.

Čo skúšam? Spýtal si sa raz

a mne prebehol po chrbte mráz.

Tvoje váhanie to za nás rozhodlo,

dúfam, že nám to pomohlo.

Vybral si si cestu sám,

život sa často hrá.

Vrátiť sa nedá späť,

pustil si ma so slovom leť.

Koniec

Bojovať si prestal,

o moju lásku si nestál.

Možno sa vrátiš zas,

ale už nebude správny čas.

Bez teba ďalej kráčam,

občas si slzami líce zmáčam.

Nezáleží mi na tebe! Tieto slová,

počujem v hlave stále, znova.

Chvíľky s tebou boli krásne ľahké,

pre mňa často príliš krátke.

Veľa sa medzi nami zmenilo, viem,

no raz na teba určite zabudnem.

Príde okamih môj,

keď vyhrám tento boj.

Chcem

Premýšľam nad tým, čo sa stalo,

pre teba to nič neznamenalo.

Smeješ sa, keď sa hnevám,

aby si zmizol si vtedy želám.

Chcem skončiť to čo bolo,

žiť bez teba, nanovo.

Nepamätať, nepoznať ťa znova,

to by nebola až taká veľká smola.

Slovo, cit, láska...

Láska to čarovné slovo,

ktoré vždy je, bude a bolo.

Láska ten krásny cit,

neprekoná ho ani slnečný svit.

Svet v piatich písmenách mám,

láska ho nazývam.

Bez teba

Sami pri rybníku stojíme,

ďalšieho gesta sa bojíme.

Život je krajší, lepší s tebou,

dúfam, že to iba sen nebol.

Prvé okamihy spolu,

prekonala som strachu horu.

Objatia, bozky, dotyky tvoje,

stačí mi to? Pýta sa srdce moje.

Tvoj hlas je ako liek z neba,

chcem mať pri sebe len teba.

Sekunda bez teba je hrozná,

iba kto miluje to pozná.

Skutočný vzťah znamená:

Celé srdce mu dať

a pri tom strach nemať.

Rozprávať sa o čom chcem,

plánovať budúcnosť s tebou len.

Všetkému dať priestor a čas,

pri každom dotyku po tele prebehne mráz.

Keď spomienka sa vráti,

no okamih svoje čaro nestratí.

Úsmev na jeho tvári,

všetok smútok zmarí.

Keď počuješ jeho hlas,

zapíš za kratší čas.

Chýba ti v každej chvíli,

predstavy ako by ste spolu žili.

Žiarlivosť a hádky tu patria tiež,

no ospravedlniť sa mu vieš.

Udobrenie by malo byť sladké,

najlepšie je hneď po hádke.

Odrazu nájdem svetlo v tme

a to práve vtedy keď spolu sme.

Milujem ťa a moje srdce tiež ta kričí,

každému takej láske žičí.

Chýbaš mi...

Chýba mi silné objatie od teba,

chvíle keď si mi zniesol kúsok neba.

Chýbajú mi tvoje sladké pery

a nekonečné dotyky plné nehy.

Chýba mi tvoj krásny smiech,

vzdať sa vzťahu s tebou by bol hriech.

S tebou každú chvíľu byť chcem,

pretože po prvý raz vážne milujem.

Sila

Myslím na teba stále,

po líci stekajú slzy malé.

Potajomky si ich utriem sama,

aby sa netrápila aj mama.

Každí dobre vie čo chcem,

aj to, že ťa stále milujem.

Ja sa to snažím skryť,

tvrdím - bez neho sa dá žiť!

Pritom dobre viem,

že v jeho objatí byť chcem.

Snažím sa byť silná v každej chvíli,

tvrdím každému, že sa mýli.

Neznamená pre mňa nič, tvrdím smelo,

keby to tak vnútri veľmi nebolelo.

Za úsmev sa všetko schová,

ja tu stojím šťastná a nová.

Nik však nevie čo sa deje,

že vnútri nie som dievča čo sa smeje.

Rozhodnutie

Posledná spomienka na teba odpláva,

moje srdce ti na rozlúčku zamáva.

Povedať ti dnes ešte chcem,

že nič neľutujem, to dobre viem.

Žijem si svoj život bez teba,

city a túžby som pustila do neba.

To čo bolo medzi nami zhaslo ľahko,

možno veľmi rýchlo, bezbolestne, krátko.

Kamarátsku pusu a objatie ti môžem dať

a pritom sa budem bezstarostne smiať.

Chýbaš mi – tieto dve krátke slová,

by teraz boli klamstvom znova.

Ďakujem! To jediné ti chcem povedať

a svoje srdce ti viac nepredať.

Nezáviď

Nezáviď mi človeka, ktorý pri mne stojí,

že o mňa príde, sa možno bojí.

Nezáviď mi človeka, čo je so mnou stále,

práve on mi často moje srdce láme.

Nezáviď mi ľudí, ktorí ma ľúbia,

vernosť a oporu mi vždy sľúbia.

Nezáviď mi šťastie, čo získam,

aj tak si smutnú pieseň pískam.

Nezáviď mi môj úsmev na tvári,

keď nevieš, ako bolestne žiari.

Nezáviď mi život, ktorý žijem,

veď za úsmev všetko skryjem...

Nečakaj...

Nečakaj, kým ho stratíš

lebo za to tvrdo zaplatíš.

Nečakaj, kým odíde preč,

nájdi radšej správnu reč.

Nečakaj, kým sa vráti späť,

urob a povedz to radšej hneď.

Ja viem, že sa bojíš

a preto na mieste stojíš.

Začni bojovať teraz,

inak to oľutuješ neraz.

„Je koniec!“ Zlomí ťa táto krátka veta,

no povedz si, že je to ďalšie lego tvojho sveta.

Daj hlavu hore a pozeraj pred seba,

možno sa niekto zaľúbil do teba!

Oslávenkyni

V tento deň sviatok krásny máš,

medzi naj dni ho dúfam dáš.

Ako kamarátka správna,

počúvaj táto báseň je hlavná.

Ďakujem, že si tu každý deň

a podporuješ môj tajný sen.

Ďakujem za dobré rady,

za pomoc keď prežijem pády.

Ďakujem za vysmiate cesty busom

a šalené nápady sú len plusom.

Ďakujem za komplimenty a krásne slová,

ostaň taká aká si, nebuď nová.

Maj srdiečko sladké a úsmev krásny,

nikdy iskru v tvojich očiach nezhasni.

Prajem ti zdravie, šťastie, lásku, silu,

nestrať ich ani v najťažšom okamihu.

Všetko najlepšie slečna Frena,

je z teba skoro dospelá žena.

Table of Contents

Môj život, môj boj 1

O knihe a obsah 2

Láska 3

Ruža 4

Anjel 5

Deň žien 6

Pravá láska 7

Počasie a srdce 8

Život 9

Malý anjel 10

Život a láska 11

Srdce 12

Sklamanie 13

Skúšky života 14

Ty 15

Spoločný osud 16

Všetko naj 17

Posledné zbohom 18

Gusto a Lenka 19

Tadeáš 20

Samko 21

Šimon 22

Ocko 23

Mamka 24

Chcel som... 25

Spomienkový deň 26

Vianoce 27

Nový rok 28

Valentín 29

Prepáč 30

Kamarátstvo 31

Ty vieš, kto si… 32

Len raz 33

Len teba 34

Prečo? 35

Mojej opore, pretože si to zaslúži 36

Si... 37

Nezabudni, nezabudnem 38

Koniec 39

Chcem 40

Slovo, cit, láska... 41

Bez teba 42

Skutočný vzťah znamená: 43

Chýbaš mi... 44

Sila 45

Rozhodnutie 46

Nezáviď 47

Nečakaj... 48

Oslávenkyni 49